Lav et referat af nedenstående tekst:

Tekst:
Hun er allerede mange gange dansk mester. Hun har den danske og nordiske rekord på 200 meter butterfly. Helena Rosendahl Bach er storfavorit på hjemmebanen i Nørresundby og med god grund, for hun vandt nemlig også DM-guldet i 200 meter butterfly torsdag aften. - Det er helt vildt fedt at konkurrere på hjemmebane. Det er bare vanvittigt at svømme et DM i en hal, man træner så mange timer i, siger Helena Rosendahl Bach. Efter 200 meters butterfly i indledende heat sætter hun dagens suverænt hurtigste tid. - Jeg synes, jeg svømmer den ganske fint. Det er faktisk en af mine hurtigste morgentider, så jeg synes egentlig, det er ganske fint, forklarer Helena Rosendahl Bach. Afløser for store navne Den 21-årige svømmer flyttede til Aalborg Svømmeklub i 2021. Siden har hun kæmpet sig til rollen, som en af fremtidens svømmestjerner i Danmark. Hun bliver nævnt som afløser for den gyldne svømmegeneration med navne som Jeanette Ottesen, Pernille Bluhme og Mie Ø Nielsen. - Jeg tror da bestemt, at Helena er en af dem. Hun har i hvert fald gjort det godt internationalt de sidste to år nu, påpeger cheftræner i Aalborg Svømmeklub Bjørn Sørensen. Helena Rosendahl Bach smiler, når hun bliver sammenlignet med flere af de mest succesfulde svømmere i dansk svømnings historie. - Hvis du havde spurgt mig for fem år siden, så havde jeg sagt; "nej det passer vist ikke helt." Det er da stort, og jeg er glad for, at folk de nævner mig, når de bliver spurgt om, hvem er de største navne i dansk svømning lige nu. Det er fedt, siger Helena Rosendahl Bach. Svømmeren var med ved OL i Tokyo i 2021. Sidste år nåede hun A-finalen ved verdensmesterskaberne på langbane i 200 meter butterfly. Senere satte hun dansk og nordisk rekord på distancen. - Det, synes jeg egentlig, er meget fedt. Det er ikke perfekt endnu, men det kan blive meget bedre, fortæller Helena Rosendahl Bach. Ikke peaket endnu Hendes cheftræner i Aalborg Svømmeklub ser en svømmer, der er parat til hårdt arbejde for at nå sine mål. - Måske når hun hendes peak i 28 (OL i Los Angeles, red.), så jeg håber bare, vi tager et skridt ad gangen. Det bliver helt sikkert hårdt arbejde, men hun har i hvert fald ikke peaket nu her. Der er mange ting at lære endnu, påpeger Bjørn Sørensen I august er der VM på langbane i Tokyo. 2024 byder på OL i Paris. - Min store drøm er at vinde en OL medalje. Mit realistiske mål lige nu er at komme i VM finalen om en måneds tid, slutter Helena Rosendahl Bach.

Referat:
Helena Rosendahl Bach bliver nævnt som en af Danmarks næste svømmestjerner.